Täiskasvanud tervel inimesel on rahulikus olekus süstoolne rõhk õlavarre arteris keskmiselt 110  120 mmHg ja diastoolne 60  80 mmHg. Ebanormaalne on süstoolne rõhk alla 100 ning üle 140 mmHg. Vanuse kasvades vererõhk tõuseb, kuna arterite elastsus väheneb. Vererõhku tõstavad erutus, füüsiline pingutus ja haigused. Hormoonide adrenaliini, vasopressiini jt toimel südame töö kiireneb ja veresooned ahenevad, põhjustades vererõhu tõusu. Vastupidine toime veresoontele on näiteks ainevahetuse käigus tekkivatel histamiinil ja atsetüülkoliinil.